I Nordisk råd var han en pådriver for selvstyre på Åland, Færøyene og Grønland, og oppnådde egne delegasjoner i rådet for disse landene i 1980. I 1982 var han forøvrig den første til å foreslå samisk representasjon i Nordisk råd, men dette ble avvist. Han ivret også for byggingen av Norðurlandahúsið, som ble innviet i 1983, og tok opp saken i Nordisk råd første gang i 1971. Det var også i Paturssons ånd at Vestnordisk Råd ble etablert som Vest-Nordens parlamentariske samarbeidsråd i 1985.